
ประกาศองค์การบริหารส่วนตำบลนางหลง
เรื่อง  แผนยุทธศาสตร์การพัฒนา (พ.ศ. 2559-2563) ขององค์การบริหารส่วนตำบลนางหลง
-----------------------------------------
ตามที่องค์การบริหารส่วนตำบลนางหลง    ได้จัดทำแผนยุทธศาสตร์การพัฒนา (พ.ศ.2559-2563) ตามขั้นตอนการจัดทำแผนตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ตามหมวด3 ข้อ 16 และได้รับความเห็นชอบจากสภาองค์การบริหารส่วนตำบลนางหลง  ในการประชุมสมัยวิสามัญ สมัยที่ 1 ครั้งที่ 1 ประจำปี พ.ศ.  2558 เมื่อวันที่   25  มีนาคม  พ.ศ. 2558 เรียบร้อยแล้วนั้น
อาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548  หมวด 5 ข้อ 24ให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติรวมทั้งแจ้งหน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกัน  ภายในสิบห้าวัน นับแต่วันประกาศใช้และปิดประกาศโดยเปิดเผยไม่น้อยกว่าสามสิบวัน
องค์การบริหารส่วนตำบลนางหลง  จึงขอประกาศใช้แผนยุทธศาสตร์การพัฒนา (พ.ศ. 2559–2563)  ให้ทราบโดยทั่วกัน ตามรายละเอียดแนบท้ายประกาศนี้
จึงประกาศให้ทราบโดยทั่วกัน
ประกาศ  ณ วันที่ 26   เดือน มีนาคม  พ.ศ. 2558

